stanford-oval/wikipedia huggingface dataset:
Charles Ruthenberg

Ruthenberg vuonna 1910.
Charles Emil Ruthenberg (9. heinäkuuta 1882 Cleveland, Ohio – 2. maaliskuuta 1927 Chicago, Illinois) oli yksi Yhdysvaltain kommunistisen puolueen varhaisista johtajista.
Ruthenbergin isä oli saksalaista sukujuurta ollut satamatyömies. Ruthenberg itse työskenteli monenlaisissa ammateissa. Hän liittyi vuonna 1909 Yhdysvaltain sosialistiseen puolueeseen ja oli ehdolla Clevelandin pormestariksi vuonna 1911, Ohion kuvernööriksi vuonna 1912 sekä senaattoriksi vuonna 1914. Vuodesta 1917 hän työskenteli täysipäiväisesti puolueelle. Samana vuonna hänet tuomittiin vuodeksi työpalveluun sodanvastaisten puheiden pitämisestä. Toukokuussa 1919 Sosialistisen puolueen johto erotti tuhansia jäseniä, jotka olivat muodostaneet puolueen sisäisen vasemmisto-opposition, ja Ruthenberg osallistui muiden mukana kommunistisen puolueen perustamiseen. Hänestä tehtiin uuden puolueen sihteeri ja keskuskomitean jäsen. Ruthenberg pidätettiin marraskuussa 1919, jolloin Woodrow Wilsonin oikeusministeri Alexander Mitchell Palmer vangitsi niin sanotuissa Palmerin ratsioissa tuhansia kommunisteiksi ja anarkisteiksi epäiltyjä. Ruthenberg tuomittiin lokakuussa 1920 viideksi vuodeksi vankeuteen kumouksellisesta kiihotuksesta, koska hän oli allekirjoittanut edellisenä vuonna Louis Frainan laatiman niin sanotun vasemmistosiiven manifestin. Hän vapautui vankilasta huhtikuussa 1922 takuita vastaan.
Yhdysvaltain kommunistisen puolueen sisälle muodostui linjajako, jossa Ruthenberg ja Jay Lovestone johtivat jyrkkää luokkasotaa kannattanutta linjaa. Komintern asettui 1920-luvun puolivälissä tukemaan heitä. Ruthenberg kuoli maaliskuussa 1927 puhjenneen umpilisäkkeen aiheuttamaan vatsakalvontulehdukseen hätäleikkauksen jälkeen. Hänen tuhkauurnansa vietiin Neuvostoliittoon ja haudattiin 26. huhtikuuta 1927 Kremlin muuriin Moskovaan. Hautajaisseremoniaan osallistui muun muassa neuvostojohtaja Nikolai Buharin. Ennen Ruthenbergiä Kremlin muuriin oli haudattu vain yksi amerikkalainen, John Reed.
Claiborne Pell

Claiborne Pell.
Claiborne de Borda Pell (22. marraskuuta 1918 – 1. tammikuuta 2009) oli yhdysvaltalainen demokraattisen puolueen poliitikko. Hän istui vuosina 1961–1997 Yhdysvaltain senaattorina Rhode Islandilta.
Pell syntyi New Yorkissa ja valmistui Princetonin sekä Columbian yliopistoista. Hänestä tuli Rhode Islandin historian pitkäaikaisin edustaja liittovaltion senaatissa. Pell-tuki on nimetty hänen mukaansa.
Pellillä oli vaimonsa Nualan kanssa neljä lasta. Hän joutui viimeisinä vuosinaan turvautumaan pyörätuoliin ja hän kärsi Parkinsonin taudista. Pell kuoli tammikuussa 2009 90-vuotiaana.
Cannesin elokuvajuhlat 2011

64. Cannesin elokuvajuhlat järjestettiin Ranskan Cannesissa 11.–22. toukokuuta 2011. Yhdysvaltalainen näyttelijä Robert De Niro johti pääkilpailun (Kultainen palmu, Palme d'Or) tuomaristoa ja ranskalainen elokuvaohjaaja Michel Gondry lyhytelokuvasarjaa. Eteläkorealainen Bong Joon-ho puolestaan oli parhaan ensiohjaajan palkinnon Caméra d'Or -tuomariston johdossa.
Juhlan avasi Woody Allenin elokuva Midnight in Paris ja päätöselokuvana nähtiin Christophe Honorén Les Biens-aimés. Avajaisten ja päättäjäisten emäntänä toimi ranskalainen Mélanie Laurent.
Italialainen elokuvaohjaaja Bernardo Bertolucci palkittiin avajaispäivänä Kultainen palmu -kunniapalkinnolla. Gus Van Santin elokuva Restless avasi festivaalien Un Certain Regard -osion. Juhlilla kunnioitetaan vangittuja iranilaisia ohjaajia Jafar Panahia ja Mohammad Rasoulovia. Panahin elokuva This Is Not a Film ja Rasoulovin elokuva Goodbye esitettiin juhlilla. Panahi myös palkittiin Carrosse d'Or (Kultaiset vaunut) -palkinnolla.
Pääkilpasarjassa on neljä naisohjaajaa: australialainen Julia Leigh, japanilainen Naomi Kawase, skotlantilainen Lynne Ramsay ja ranskalainen Maïwenn le Besco.
Tanskalainen ohjaaja Lars von Trier suljettiin pois juhlilta hänen Melancholia-elokuvansa tiedotustilaisuudessa esittämiensä natsikommenttien vuoksi. Hänen elokuvansa kuitenkin säilytti ehdokkuutensa.
Kultainen palmu (Palme d'Or)

Elokuvajuhlien arvostetuimman palkinnon eli Kultaisen palmun sai Terrence Malickin elokuva The Tree of Life.
Kultainen palmu (Palme d'Or) > Ehdokkaat

| Elokuva | Ohjaaja |
| --- | --- |
Iho jossa elän (La piel que habito):  Pedro Almodóvar
L'apollonide (House of Tolerance):  Bertrand Bonello
Pater:  Alain Cavalier
Hearat Shulayim (Footnote):  Joseph Cedar
Bir Zamanlar Anadolu'da (Once Upon a Time in Anatolia):  Nuri Bilge Ceylan
Le Gamin au vélo (The Kid With a Bike):  Dardennen veljekset
Le Havre:  Aki Kaurismäki
Hanezu No Tsuki (Hanezu):  Naomi Kawase
Sleeping Beauty:  Julia Leigh
Polisse:  Maïwenn
The Tree of Life:  Terrence Malick
La source des femmes (The Source):  Radu Mihăileanu
Ichimei (Hara-Kiri: Death of Samurai):  Takashi Miike
Habemus Papam (We Have a Pope):  Nanni Moretti
Poikani Kevin (We Need to Talk About Kevin):  Lynne Ramsay
Michael:  Markus Schleinzer
This Must Be the Place:  Paolo Sorrentino
Melancholia:  Lars von Trier
Drive:  Nicolas Winding Refn
Aiheesta muualla

Kuvia tai muita tiedostoja aiheesta Cannesin elokuvajuhlat 2011 Wikimedia Commonsissa
Clair Cameron Patterson

| Clair Cameron Patterson> Henkilötiedot |
| --- | --- |
Syntynyt: 2. kesäkuuta 1922 Mitchellville, Iowa, Yhdysvallat
Kuollut: 5. joulukuuta, 1995 (ikä 73) Sea Ranch, Kalifornia, Yhdysvallat
Kansalaisuus:  Yhdysvallat
Ammatti:  geokemisti
Puoliso:  Lorna "Laurie" Patterson
Lapset:  4 (Susan, Claire, Charles, Cameron)
Muut tiedot
 Nimikirjoitus
Clair Cameron Patterson (2. kesäkuuta, 1922 - 5. joulukuuta, 1995) oli yhdysvaltalainen geokemisti. Hän syntyi Mitchellvillessä, Iowassa. Patterson kävi Grinnell College-korkeakoulua. Hän sain tohtorin tutkinnon Chicagon yliopistosta. Patterson tunnetaan hänen työstään uraani-lyijy-ajoituksen saralla, Maan iänmäärityksestä ja tutkimuksestaan lyijymyrkytyksistä.
Cannesin elokuvajuhlat 2014

67. Cannesin elokuvajuhlat  alkoivat Ranskan Cannesissa 14. toukokuuta 2014 ja päättyivät 25. toukokuuta 2014. Pääpalkinnon eli Kultaisen palmun jakavan tuomariston puheenjohtajana toimi uusiseelantilainen elokuvaohjaaja  Jane Campion. Kultaisen palmun voitti turkkilainen Kış Uykusu.
Kultainen palmu (Palme d'Or) > Ehdokkaat

Kultaisesta palmusta kilpailevat elokuvat julkistettiin 17. huhtikuuta 2014. Palkinnon voitti Nuri Bilge Ceylanin ohjaama Kış Uykusu (Winter Sleep).
| Englanninkielinen nimi | Alkuperäinen nimi | Ohjaaja(t) | Valmistusmaa |
| --- | --- | --- | --- |
| Clouds of Sils Maria | Sils Maria | Olivier Assayas |  Saksa  Ranska  Sveitsi |
| Saint Laurent | Saint Laurent | Bertrand Bonello |  Ranska |
| Winter Sleep | Kış Uykusu | Nuri Bilge Ceylan |  Turkki  Saksa  Ranska |
| Maps to the Stars | Maps to the Stars | David Cronenberg |  Kanada  Yhdysvallat |
| Kaksi päivää, yksi yö | Deux jours, une nuit  | Jean-Pierre Dardenne, Luc Dardenne |  Belgia  Italia  Ranska |
| Mommy | Mommy | Xavier Dolan |  Kanada |
| The Captive | Captives | Atom Egoyan |  Kanada |
| Goodbye to Language | Adieu au Language | Jean-Luc Godard |  Sveitsi |
| The Search | The Search | Michel Hazanavicius |  Ranska |
| The Homesman | The Homesman | Tommy Lee Jones |  Yhdysvallat |
| Still the Water | ２つ目の窓 Futatsume no mado | Naomi Kawase |  Japani |
| Mr. Turner | Mr. Turner | Mike Leigh |  Yhdistynyt kuningaskunta |
| Jimmy's Hall | Jimmy's Hall | Ken Loach |  Yhdistynyt kuningaskunta  Irlanti  Ranska |
| Foxcatcher | Foxcatcher | Bennett Miller |  Yhdysvallat |
| The Wonders | Le meraviglie | Alice Rohrwacher |  Italia |
| Timbuktu | Timbuktu | Abderrahmane Sissako |  Ranska  Mauritania |
| Wild Tales | Relatos salvajes | Damián Szifrón |  Argentiina  Espanja |
| Leviathan | Левиафан Leviathan | Andrey Zvyagintsev |  Venäjä |
Voittajat

Voittajat julkistettiin 25. toukokuuta 2014.
Kultainen palmu – Kış Uykusu – Nuri Bilge Ceylan
Grand Prix – The Wonders – Alice Rohrwacher
Paras ohjaus – Bennett Miller – Foxcatcher
Paras käsikirjoitus – Andrey Zvyagintsev ja Oleg Negin – Leviathan
Paras naispääosa – Julianne Moore – Maps to the Stars
Paras miespääosa – Timothy Spall –  Mr. Turner
Tuomariston palkinto – Mommy – Xavier Dolan ja Goodbye to Language – Jean-Luc Godard
Tuomaristo

Pääkilpailun tuomaristo julkistettiin 28. huhtikuuta 2014.
Jane Campion, uusiseelantilainen elokuvaohjaaja (puheenjohtaja)
Carole Bouquet, ranskalainen näyttelijä
Sofia Coppola, yhdysvaltalainen elokuvaohjaaja
Leila Hatami, iranilainen näyttelijä
Jeon Do-yeon, eteläkorealainen näyttelijä
Willem Dafoe, yhdysvaltalainen näyttelijä
Gael García Bernal, meksikolainen näyttelijä ja elokuvaohjaaja
Jia Zhangke, kiinalainen elokuvaohjaaja
Nicolas Winding Refn, tanskalainen elokuvaohjaaja
Carlinhos Brown

Carlinhos Brown
Carlinhos Brown (s. 23. marraskuuta 1962, Salvador da Bahia) on brasilialainen muusikko Salvador da Bahiasta. Hänen musiikkinsa on sekoitus brasilialaista-, rock- ja soul musiikkia. Musiikille on tyypillistä rytmikkyys sekä karibialaiset ja afro-brasilialaiset musiikkityylit.
Diskografia

1996 Alfagamabetizado (Blue Note Records)
1998 Omelete Man (Blue Note Records)
2001 Bahia do Mundo, Mito e Verdade (Blue Note Records)
2003 Carlinhos Brown é Carlito Marrón (Blue Note Records)
2004 Candyall Beat (Vale)
Christian Ahlmann

| Mitalit | Mitalit | Mitalit |  |
| --- | --- | --- | --- |
|  Christian Ahlmann vuonna 2013 |  Christian Ahlmann vuonna 2013 |  Christian Ahlmann vuonna 2013 |  |
Maa:  Saksa
Esteratsastus
|  Olympialaiset  |  Olympialaiset  |  Olympialaiset  |  |
|  Pronssia | Ateena 2004 | joukkuekilpailu |  |
|  Pronssia | Rio 2016 | joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Pronssia | Aachen 2006 | joukkuekilpailu |  |
| EM-kilpailut  | EM-kilpailut  | EM-kilpailut  |  |
|  Kultaa | Donaueschingen 2003 | henkilökohtainen |  |
|  Kultaa | Donaueschingen 2003 | joukkuekilpailu |  |
|  Hopeaa | Mannheim 2007 | joukkuekilpailu |  |
|  Hopeaa | Herning 2013 | joukkuekilpailu |  |
|  Hopeaa | Aachen 2015 | joukkuekilpailu |  |
Christian Ahlmann (s. 17. joulukuuta 1974 Marl) on saksalainen esteratsastaja, ja kaksinkertainen olympiamitalisti, MM-mitalisti sekä kaksinkertainen Euroopan-mestari. Hän on vuonna 2017 FEI:n maailmanrankingissa viidentenä.
Saavutukset

Euroopan-mestaruuskilpailuissa vuonna 2003 Donaueschingenissä Ahlmann voitti hevosellaan Cöster kaksi Euroopan-mestaruutta; henkilökohtaisessa kilpailussa sekä joukkuekilpailussa. Kesäolympialaisissa 2004 Ateenassa hän oli voittamassa joukkueensa kanssa olympiapronssia. MM-kilpailuissa vuonna 2006 Aachenissa hän voitti Cösterin ja joukkueensa kanssa pronssia. EM-kisoissa 2007 Mannheimissa hän saavutti joukkuehopeaa. Kesäolympialaisissa 2008 Cöster antoi positiivisen dopingnäytteen. Sen verestä löytyi kapsaisiinia. Myös kolme muuta hevosta antoi kapsaisiinia sisältäneen näytteen samoissa kilpailuissa. Ahlmannin suoritukset kilpailuissa hylättiin.
Kesäolympialaisiin 2012 yhtenä ennakkosuosikeista lähtenyt Ahlmann alisuoritti uuden hevosensa Codex Onen kanssa. Herningin EM-kisoissa 2013 Ahlmann voitti kuitenkin jälleen joukkuekisasta hopeaa. Aachenissa 2015 hän oli saavuttamassa EM-joukkuehopeaa. Rion olympialaisissa 2016 Ahlmann sai joukkueensa kanssa olympiapronssia, hevosenaan Taloubet Z.
Aiheesta muualla

Wikimedia Commonsissa on kuvia tai muita tiedostoja aiheesta .
http://www.christian-ahlmann.de (Arkistoitu – Internet Archive) (saksaksi)
Carlings

Carlingsin logo.
Carlings on norjalainen vähittäiskaupan ketju, joka keskittyy nuorisomuotiin. Carlings on osa Varner-Gruppen AS:ää ja se on ensisijaisesti suunnattu 18–35-vuotiaille miehille sekä naisille. Ensimmäinen myymälä avattiin vuonna 1998 Norjassa. Vuonna 1997 avattiin Ruotsissa ensimmäiset myymälät. Nykyään myymälöitä on yhteensä yli 160 Norjassa, Ruotsissa, Tanskassa ja Suomessa.
Carlings myy pääasiassa merkkejä, kuten Lee, Diesel, Levi’s, Neuw, Replay, Vans ja Karve.
Historia

Vuonna 1908 norjalainen Fridolf Carling avasi miesten vaatteiden myymälän Storgatanille Oslossa. Tästä myymälästä tuli myöhemmin yksi Oslon suosituimmista miestenvaateliikkeistä. 1960-luvulla Frank Varner avasi ensimmäisen myymälän Thorvald Meyersgatella Grünerløkassa Oslossa. Kauppa, joka nimettiin omistajansa mukaan Frank Varneriksi, oli valtava menestys, ja muutaman vuoden sisällä oli useita Frank Varner -myymälöitä, ja tämä Varner-konserniin kuuluva tekstiilifirma aloitti toimintansa. Vuonna 1980 Frank Varner otti haltuunsa Fridolf Carlingsin liikkeen Storgatanilla ja loi siitä farkkuliikkeen. Vuonna 1986 Norjassa avattiin vielä neljä kauppaa nimeltään Carlings ja ketju syntyi. Vuonna 1997 Ruotsin ensimmäinen Carlings-myymälä avattiin Kungsgatanilla Tukholmassa, ja neljä vuotta myöhemmin, vuonna 2001, avattiin Suomen ensimmäinen Turussa. Vuonna 2003 avattiin myös Tanskan ensimmäinen Carlings-myymälä.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Carlings
Carlingsin myymälä Porissa.
Käännös suomeksi
Casanova (Giselan kappale)

|  Casanova |
| --- | --- |
 Gisela esittämässä kappalettaan Eurovision laulukilpailussa.
Kappaleen tiedot
Esittäjä(t):  Gisela
Säveltäjä(t):  Bam
Sanoittaja(t):  Dominic McDonough
Euroviisutiedot
Vuosi:  2008
Maa:  Andorra
Kieli:  englanti, katalaani
Sijoitus semifinaalissa:  16.
Pisteet semifinaalissa:  22
Casanova on Giselan esittämä kappale, joka edusti Andorraa vuoden 2008 Eurovision laulukilpailussa Serbian Belgradissa.
Kappale kilpaili Euroviisujen ensimmäisessä semifinaalissa, jossa se sijoittui kuudenneksitoista ja täten karsiutui finaalista.
Carlislen tuomiokirkko

| Carlislen tuomiokirkko |
| --- | --- |

Sijainti:  Carlisle, Englanti
Koordinaatit:  54°53′41″N, 002°56′19″W
Seurakunta:  Englannin kirkko
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Carlislen tuomiokirkko (engl. Carlisle Cathedral, Cathedral Church of the Holy and Undivided Trinity) on vuodesta 1133 lähtien ollut Carlislen hiippakunnan tuomiokirkko. Arkkitehti Ewan Christian toteutti katedraalin kunnostustyöt vuosina 1853–1857.
Aiheesta muualla

Kuvia tai muita tiedostoja aiheesta Carlislen tuomiokirkko Wikimedia Commonsissa
Carlisle Cathedral
Carl Oscar Malm

Carl Oscar Malm.
Kuurojenkoulun toiminta alkoi Malmin isän omistamassa talossa Porvoon Kankurinkuja varrella 1. lokakuuta 1846. Rakennuksen julkisivussa on koulun muistolaatat.
Carl Oscar Malm (12. helmikuuta 1826 Eura – 8. kesäkuuta 1863 Turku) oli suomalaisen viittomakielen kehittäjä. Hän perusti Porvooseen Suomen ensimmäisen kuurojenkoulun. Malm oli itsekin kuuro. Hänen kuuroutensa syy on jäänyt tuntemattomaksi.
Elämänvaiheet

Malmin perhe oli sivistynyt ja yhteiskunnallisesti valveutunut. Hänen isänsä Anders Gustaf Malm oli Kymenkartanon läänin maaherranvirastossa kanslistina ja lääninviskaalina, äiti oli Katarina Juliana Tandefelt. Malm syntyi Eurassa, mutta muutti perheineen vuotta myöhemmin Askolaan ja päätyi asumaan Porvoossa vuodesta 1833 eteenpäin. Vuonna 1834 Malmin vanhemmat lähettivät pojan tukholmalaiseen kuurojenkouluun (Manilla-koulu) ensin yksityisoppilaaksi ja vuosina 1840–1844 maksavaksi oppilaaksi, ja toimipa hän siellä apuopettajanakin.
Koulu päättyi 16. lokakuuta 1845. Koulumenestyksestä kertoo päästötodistus:
”Kuuromykkä Carl Oscar Malm, joka on syntynyt 12 päivänä helmikuuta 1826 Porvoossa Suomessa, tuli ensin opettaja herra Holzin luo täysihoitolaisena 7. päivänä elokuuta 1834, oli ensin auskultanttina mukana kuuromykkäin oppikursseilla ja muutti sitten maksavana oppilaana 14. päivänä helmikuuta 1840 yllä mainittuun oppilaitokseen. Malmille annetaan se kiitettävä arvosana, että hän koulunkäyntiaikanaan on alati osoittanut siveää, vakaata, hyvää ja jumalanpelkoista käytöstä sekä erinomaista tarkkaavaisuutta, ahkeruutta ja oppivaisuutta, että hänellä on puhdas ja luotettava käsiala, että hän on hankkinut harvinaisen taidon ruotsin kielen ymmärtämisessä ja kirjoittamisessa, läpikäynyt jokseenkin laajoja kursseja Ruotsin historiassa ja maantieteessä sekä yleisissä luonnontieteissä, erittäin tähtitieteessä, käsittänyt tärkeimmän yleisestä historiasta ja maantieteestä ja niin ikään läpikäynyt laskuopin ja yksinkertaisimman mittausopin.”
Vuonna 1846 Malm perusti ensimmäisen kuurojenkoulun Porvooseen ja hänestä tuli koulun ensimmäinen viittomakielinen opettaja. Alussa koulun toiminta oli kankeaa ja vaivalloista, mutta tammikuussa 1857 kokoontui muutamia Malmin koulusta kiinnostuneita henkilöitä neuvottelemaan koulun tilanteesta. Tämä "johtokunta", johon kuuluivat muun muassa Johan Ludvig Runeberg ja Carl Henrik Alopaeus, sai kerätyksi varoja koululle ja se pääsi muuttamaan tilavampaan huoneistoon. Saman johtokunnan aloitteesta  perustettiin vuonna 1860 Turkuun Suomen ensimmäinen valtion ylläpitämä kuurojenkoulu. Malm ei itse saanut koulun johtajuutta, koska katsottiin, että johtajan täytyy olla kuuleva. Siten alussa koulun vt. johtajana toimi hänen veljensä Gustaf Emil Malm. Turku ei ottanut Malmia vastaan niin hyvin kuin Porvoo, ja hän tunsikin itsensä ulkopuoliseksi.
Malm oppi Ruotsissa ruotsalaisen viittomakielen, jonka hän toi mukanaan Suomeen. Kuurojenkouluissa opiskelleet kuurot oppivat kielen häneltä ja suomalainen viittomakieli alkoi kehittyä. Malm osasi viittomakielen lisäksi ruotsia, suomea, saksaa, ranskaa ja englantia.
Malm kuoli 37-vuotiaana vuonna 1863 keuhkotulehdukseen. Kuurojen keskuudessa kerrotaan, että hän olisi saanut sen auttaessaan hevosta ylös joesta. Malm haudattiin Turkuun.
Porvoossa paljastettiin vuonna 1926 Malmin muistopatsas, jonka suunnitteli kuuromykkä kuvanveistäjä J. F. Talvia.
Aiheesta muualla

Malm, Carl Oskar hakuteoksessa Uppslagsverket Finland (2012). (ruotsiksi)
Chennai Central

| Chennai Central |
| --- | --- |

Perustiedot
Sijainti:  13.082222°N, 80.275278°E
Valtio:  Intia
Asemarakennus
Tyyppi:  pääteasema
Ratapiha
Raiteisto:  15
Aiheesta muualla
 Wikimedia Commons 

Chennai Central (tamiliksi சென்னை மத்திய, Ceṉṉai mattiya) on päärautatieasema Chennain kaupungissa Tamil Nadun osavaltiossa Intiassa. Asemalta liikennöidään junayhteyksiä New Delhiin ja muun muassa seuraaviin osavaltioiden pääkaupunkeihin: Bhopal, Lucknow, Jaipur, Mumbai, Patna, Hyderabad, Kalkutta, Bangalore ja Thiruvananthapuram. Chennai Central on myös Chennai Suburban Railway -paikallisjunajärjestelmän solmukohta. Rautatieasemarakennuksen, joka on yksi kaupungin maamerkeistä, suunnitteli arkkitehti Henry Irwin.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Chennai Central
Neil Burger

Neil Burger
Neil Burger (s. 1964 Connecticut Yhdysvallat) on yhdysvaltalainen elokuvaohjaaja. Hänet on palkittu mainoksista, musiikkivideoista ja dokumenteista. Hän on myös tehnyt tv-spotteja Amnesty Internationalille.
Hänet palkittiin Woodstockin elokuvajuhlilla 2002 parhaasta ohjauksesta pitkien elokuvien sarjassa. aidon haastattelun muotoon tehdystä elokuvasta Interview with the Assassin
Filmografia > Ohjaajana

Interview with the Assassin, 2002
Silmänkääntäjä (The Illusionist), 2006
The Lucky Ones, 2008
Rajaton (Limitless) (2011)
Bride Of Frankenstein (2012)
Divergent – Outolintu (2014)
Filmografia > Käsikirjoittajana

Interview with the Assassin, 2002
Silmänkääntäjä (The Illusionist), 2006
The Lucky Ones, 2008
Aiheesta muualla

Neil Burger Internet Movie Databasessa. (englanniksi)
Charles Samuel Keene

Charles Samuel Keene
Charles Samuel Keene (1823–1891) oli brittiläinen pilapiirtäjä. Hän kuvasi huumorimielessä maansa porvarien elämää toimien vuodesta 1851 Punchin piirtäjänä ja kuvitti monta kirjaa.
Aiheesta muualla

Kuvia tai muita tiedostoja aiheesta Charles Samuel Keene Wikimedia Commonsissa
Carlini

Aseman sijainti Antarktiksella
Carlini (myös Carlinin tutkimusasema, aikaisemmin Jubany) on Argentiinan omistama vuonna 1982 perustettu ympärivuotisesti toiminnassa oleva tutkimusasema Etelämantereella. Asema sijaitsee Kuningas Yrjön saarella Etelä-Shetlannin saaristossa Antarktiksen niemimaan läheisyydessä. Noin 10–20 metrin korkeudella merenpinnan tasosta sijaitsevalla asemalla on tilaa noin 20–60 työntekijälle.
Alueella on useiden eri maiden omistamia tutkimusasemia, ja aseman lähettyvillä on  useiden kymmenien tuhansien pingviinien ja satojen merileijonien elinalue.
Asemalla on talvikaudella noin 20 työntekijää, mutta kesäisin enemmän. Keskukseen kuuluu 15 rakennusta, muun muassa kaksi laboratoriota ja elokuvateatteri. Aseman ilmasto on melko leuto, eivätkä kuukausittaiset lämpötilanvaihtelut ole kovinkaan suuria.
Metallica soitti konsertin asemalla 8. joulukuuta 2013.
Aiheesta muualla

Kuvia tai muita tiedostoja aiheesta Carlini Wikimedia Commonsissa
Aseman historia (espanjaksi)
Charles Louis Alphonse Laveran

| Charles Louis Alphonse Laveran |
| --- | --- |
 Alphonse Laveran
Henkilötiedot
Syntynyt: 18. kesäkuuta 1845 Pariisi, Ranska
Kuollut: 18. toukokuuta 1922 (76 vuotta) Pariisi, Ranska
Kansalaisuus:   Ranska
Koulutus ja ura
Tutkinnot:  Strasbourgin yliopisto
Väitöstyön ohjaaja:  Émile Küss
Instituutti:  L’École de Santé Militaire, Val-de-Grâce Pasteur-instituutti
Tutkimusalue:  Parasitologia
Tunnetut työt:  malaria, trypanosomiaasi
Palkinnot:   Nobelin fysiologian tai lääketieteen palkinto (1907)
 Nimikirjoitus
Charles Louis Alphonse Laveran (18. kesäkuuta 1845 – 18. toukokuuta 1922) oli ranskalainen lääkäri ja bakteriologi. Hän todisti tutkimuksissaan alkueläinten olevan malarian ja trypanosomiaasin aiheuttajamikrobeja. Hän sai työstään Nobelin lääketieteen palkinnon vuonna 1907. Laveran suoritti lääkärintutkintonsa Strasbourgin yliopistossa vuonna 1867.
Tieteellinen työ

Laveran alkoi tutkia vuonna 1878 Algeriassa malariaa sairastavien potilaiden veren punasoluja mikroskoopilla. Hän löysi punasolujen sisältä malarian aiheuttajaksi epäilemänsä loisen, jolle hän antoi nimen Oscillaria malariae. Nykyään tämä itiöeläinsuku tunnetaan nimellä Plasmodium. Laveran julkaisi löydöksensä vuonna 1880, mutta kului useita vuosia, ennen kuin loisteoria hyväksyttiin aikakauden tieteellisissä piireissä. Hän sai vuonna 1889 Ranskan tiedeakatemian Prix Bréant -palkinnon tutkimuksistaan. Vuodesta 1900 alkaen Laveran tutki erityisesti Trypanosoma-suvun alkueläimiä, jotka aiheuttavat trypanosomiaasina tunnetun taudin.